Tärkeä oikeudellinen huomautus

|

52006DP0508

Euroopan parlamentin päätös Euroopan parlamentin työjärjestyksen 139 artiklan (kielijärjestelyä koskeva siirtymäkauden sääntö) muuttamisesta (2006/2244(REG))

Virallinen lehti nro 316 E , 22/12/2006 s. 0115 - 0116

		P6_TA(2006)0508Kielijärjestelyä koskeva siirtymäkauden sääntöEuroopan parlamentin päätös Euroopan parlamentin työjärjestyksen 139 artiklan (kielijärjestelyä koskeva siirtymäkauden sääntö) muuttamisesta (2006/2244(REG))Euroopan parlamentti, joka- ottaa huomioon 20. heinäkuuta 2006 päivätyn puhemiehen kirjeen,- ottaa huomioon työjärjestyksen 201 ja 202 artiklan,- ottaa huomioon perussopimus-, työjärjestys- ja toimielinasioiden valiokunnan mietinnön (A6-0391/2006),A. ottaa huomioon, että parlamentti hyväksyi 1. huhtikuuta 2004 työjärjestykseensä määräyksen, joka sallii sen, että kun parlamentin kielijärjestelyä sovelletaan toukokuussa 2004 mukaan tulleisiin yhdeksään uuteen kieleen vuoden 2006 loppuun asti, niin huomioon otetaan poikkeuksellisesti "kyseisten kielten tulkkien ja kääntäjien tosiasiallinen saatavuus",B. katsoo, että näiden kielten tapauksessa saavutettu kehitys ei kuitenkaan anna mahdollisuutta tämän siirtymäkauden säännön lakkauttamiseen tämän vuoden lopussa ilman sen korvaamista vaan että olisi käytettävä mahdollisuutta sen voimassaolon jatkamiseen,C. ottaa huomioon, että vastaavia vaikeuksia ilmenee jonkin aikaa 1. tammikuuta 2007 mukaan tulevien bulgarian ja romanian kielten tapauksessa ja että samaan aikaan viralliseksi kieleksi tuleva iirin kieli aiheuttaa erityisiä käytännön ongelmia,D. ottaa huomioon, että voimassa oleva siirtymäkauden sääntö olisi muotoiltava uudelleen ja sen voimassaoloa olisi jatkettava meneillään olevan vaalikauden loppuun asti näiden seikkojen huomioon ottamiseksi,E. ottaa huomioon, että tavoitteena on edelleen täydellisen monikielisyyden toteuttaminen, sellaisena kuin se on määritelty työjärjestyksen 138 artiklassa;1. päättää muuttaa työjärjestystä jäljempänä esitetyllä tavalla;2. päättää, että kyseinen muutos tulee voimaan 1. tammikuuta 2007;3. kehottaa puhemiestä välittämään tämän päätöksen tiedoksi neuvostolle ja komissiolle.NYKYINEN TEKSTI | TARKISTUKSET |Tarkistus 1139 artikla1. Euroopan unioniin 1. toukokuuta 2004 liittyneiden jäsenvaltioiden virallisten kielten osalta otetaan 138 artiklaa sovellettaessa mainitusta päivästä alkaen ja 31. joulukuuta 2006 asti poikkeuksellisesti huomioon kyseisten kielten tulkkien ja kääntäjien tosiasiallinen saatavuus. | 1. Kuudennen vaalikauden loppuun asti kestävän siirtymäkauden aikana 138 artiklan määräyksistä voidaan poiketa, jos jonkin virallisen kielen tulkkeja tai kääntäjiä ei kohtuullisista toimenpiteistä huolimatta ole käytettävissä riittävästi. |2. Pääsihteeri antaa neljännesvuosittain puhemiehistölle yksityiskohtaisen kertomuksen tapahtuneesta edistyksestä 138 artiklan täysimittaiseksi soveltamiseksi ja osoittaa jäljennöksen kertomuksesta kaikille parlamentin jäsenille. | 2. Puhemiehistö toteaa pääsihteerin ehdotuksesta, täyttyvätkö 1 kohdan mukaiset edellytykset kunkin kyseessä olevan virallisen kielen osalta, ja tarkastelee päätöstään puolen vuoden välein pääsihteerin esittämän edistymiskertomuksen pohjalta. Puhemiehistö päättää tarvittavista täytäntöönpanotoimenpiteistä. || 2 a. Tässä yhteydessä sovelletaan neuvoston perustamissopimusten nojalta päättämiä väliaikaisia poikkeustoimenpiteitä, jotka koskevat muiden säädösten kuin Euroopan parlamentin ja neuvoston yhdessä antamien asetusten laatimista. |3. Parlamentti voi puhemiehistön perustellusta suosituksesta päättää milloin tahansa tämän artiklan kumoamisesta jo aikaisemmin tai 1 kohdassa asetetun määräajan päättyessä sen voimassaolon jatkamisesta. | 3. Parlamentti voi puhemiehistön perustellusta suosituksesta päättää milloin tahansa tämän artiklan kumoamisesta jo aikaisemmin tai 1 kohdassa asetetun määräajan päättyessä sen voimassaolon jatkamisesta. |--------------------------------------------------


title: 2014/567/EU: Euroopan parlamentin päätös, annettu 3 päivänä huhtikuuta 2014 , vastuuvapauden myöntämisestä Euroopan poliisiakatemian talousarvion toteuttamisesta varainhoitovuonna 2012

text:
               5.9.2014

               FI

               Euroopan unionin virallinen lehti

               L 266/174

         EUROOPAN PARLAMENTIN PÄÄTÖS,
   annettu 3 päivänä huhtikuuta 2014,
   vastuuvapauden myöntämisestä Euroopan poliisiakatemian talousarvion toteuttamisesta varainhoitovuonna 2012
   (2014/567/EU)
   EUROOPAN PARLAMENTTI, joka

               —

               ottaa huomioon Euroopan poliisiakatemian lopullisen tilinpäätöksen varainhoitovuodelta 2012,

               —

               ottaa huomioon tilintarkastustuomioistuimen kertomuksen Euroopan poliisiakatemian tilinpäätöksestä varainhoitovuodelta 2012 sekä poliisiakatemian vastaukset (1),

               —

               ottaa huomioon neuvoston 18. helmikuuta 2014 antaman suosituksen (05849/2014 – C7-0054/2014),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan poliisiakatemian (CEPOL) perustamisesta 20. syyskuuta 2005 tehdyn neuvoston päätöksen 2005/681/YOS (4) ja erityisesti sen 16 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon komission 30. kesäkuuta 2011 tekemän päätöksen C(2011)4680, jossa Euroopan poliisiakatemialle myönnetään poikkeus asetuksesta (EY, Euratom) N:o 2343/2002,

               —

               ottaa huomioon Euroopan poliisiakatemian 12. heinäkuuta 2010 laatiman kertomuksen henkilökohtaisten menojen korvaamisesta (10/0257/KA),

               —

               ottaa huomioon Euroopan poliisiakatemian teettämän ulkoisen tarkastuksen (sopimusviite CEPOL/2010/001) henkilökohtaisten menojen korvaamisesta,

               —

               ottaa huomioon Euroopan poliisiakatemian viisivuotista ulkopuolista arviointia koskevan loppuraportin (sopimusviite CEPOL/CT/2010/002),

               —

               ottaa huomioon oikeus-, vapaus- ja turvallisuusasioiden pääosaston vuotuisen toimintakertomuksen vuodelta 2009,

               —

               ottaa huomioon Euroopan poliisiakatemian neljännen edistymiskertomuksen poliisiakatemian monivuotisen toimintasuunnitelman 2010–2014 toteuttamisesta,

               —

               ottaa huomioon tilintarkastustuomioistuimen kertomuksen Euroopan poliisiakatemian monivuotisen toimintasuunnitelman 2010–2014 toteuttamisesta,

               —

               ottaa huomioon komission sisäisen tarkastuksen (IAS) 4. heinäkuuta 2011 antaman muistion (viite Ares(2011)722479) kolmannesta edistymiskertomuksesta Euroopan poliisiakatemian monivuotisen toimintasuunnitelman 2010–2014 toteuttamisesta,

               —

               ottaa huomioon Euroopan poliisiakatemian kertomuksen ja sen liitteet vastuuvapauden myöntämistä poliisiakatemialle vuoden 2009 talousarvion toteuttamisesta koskevan Euroopan parlamentin päätöslauselman täytäntöönpanosta,

               —

               ottaa huomioon Euroopan poliisiakatemian kertomuksen ja sen liitteen hankintaohjeiden soveltamisesta 1. heinäkuuta 2010 – 1. heinäkuuta 2011,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön ja kansalaisvapauksien sekä oikeus- ja sisäasioiden valiokunnan lausunnon (A7-0240/2014),

               1.

               myöntää Euroopan poliisiakatemian johtajalle vastuuvapauden akatemian talousarvion toteuttamisesta varainhoitovuonna 2012;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan poliisiakatemian johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 365, 13.12.2013, s. 29.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 256, 1.10.2005, s. 63.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: Neuvoston päätös (EU) 2017/955, annettu 29 päivänä toukokuuta 2017, hiili- ja terästutkimusrahaston tutkimusohjelman hyväksymisestä sekä ohjelman monivuotisista teknisistä suuntaviivoista tehdyn päätöksen 2008/376/EY muuttamisesta

text:
                  7.6.2017

                  FI

                  Euroopan unionin virallinen lehti

                  L 144/17

            NEUVOSTON PÄÄTÖS (EU) 2017/955,
      annettu 29 päivänä toukokuuta 2017,
      hiili- ja terästutkimusrahaston tutkimusohjelman hyväksymisestä sekä ohjelman monivuotisista teknisistä suuntaviivoista tehdyn päätöksen 2008/376/EY muuttamisesta
      EUROOPAN UNIONIN NEUVOSTO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn pöytäkirjan N:o 37 EHTYn perustamissopimuksen voimassaolon päättymisen taloudellisista seurauksista ja hiili- ja terästutkimusrahastosta sekä erityisesti sen 2 artiklan toisen kohdan,
      ottaa huomioon Euroopan komission ehdotuksen,
      ottaa huomioon Euroopan parlamentin lausunnon (1),
      sekä katsoo seuraavaa:

                  (1)

                  Euroopan parlamentin ja neuvoston asetuksella (EU) N:o 1291/2013 (2) perustettu tutkimuksen ja innovoinnin puiteohjelma Horisontti 2020 (2014–2020), jäljempänä ’Horisontti 2020 -puiteohjelma’, muodostaa kannustimen tarkistaa neuvoston päätöstä 2008/376/EY (3), jotta voidaan varmistaa, että hiili- ja terästutkimusrahaston tutkimusohjelma, jäljempänä ’hiili- ja terästutkimusrahaston ohjelma’, täydentää Horisontti 2020 -puiteohjelmaa hiili- ja terästeollisuuteen liittyvillä aloilla.

                  (2)

                  Jotta voidaan varmistaa yhdenmukaiset puitteet hiili- ja terästutkimusrahaston ohjelmaan ja Horisontti 2020 -puiteohjelmaan osallistumiselle, on tarpeen yhdenmukaistaa eräät hiili- ja terästutkimusrahaston ohjelmaan osallistumisen säännöt Horisontti 2020 -puiteohjelmassa sovellettavien sääntöjen kanssa.

                  (3)

                  On syytä tarkistaa neuvoa-antavien ryhmien ja teknisten ryhmien toimivaltuuksia ja kokoonpanoa koskevia sääntöjä erityisesti komission nimittämien asiantuntijoiden osalta, jotta voidaan taata parempi avoimuus sekä yhdenmukaisuus komission asiantuntijaryhmiä koskevien puitteiden kanssa ja mahdollisuuksien mukaan edistää asiantuntemuksen alojen ja etunäkökohtien tasapainoista edustusta sekä optimaalista sukupuolten tasapainoista edustusta.

                  (4)

                  On aiheellista harkita rahoitussääntöjen yksinkertaistamista siten, että voidaan helpottaa pienten ja keskisuurten yritysten (pk-yritykset) osallistumista hiili- ja terästutkimusrahaston ohjelmaan sekä mahdollistaa yksikkökustannusten käyttö pk-yritysten omistajien ja muiden palkkaa saamattomien luonnollisten henkilöiden tukikelpoisten henkilöstökustannusten laskennassa.

                  (5)

                  Päätöksen 2008/376/EY täytäntöön panemiseksi tarvittavat toimenpiteet olisi hyväksyttävä Euroopan parlamentin ja neuvoston asetuksen (EU) N:o 182/2011 (4) mukaisesti.

                  (6)

                  Päätös 2008/376/EY olisi näin ollen muutettava tämän mukaisesti,

            ON HYVÄKSYNYT TÄMÄN PÄÄTÖKSEN:
      1 artikla
      Muutetaan päätös 2008/376/EY seuraavasti:

                  1)

                  Korvataan 21 artikla seuraavasti:
                  ”21 artikla
                  Neuvoa-antavien ryhmien tehtävät
                  Toisen neuvoa-antavan ryhmän tehtävänä on antaa hiileen ja toisen teräkseen liittyvien TTK-kysymysten osalta komissiolle lausuntoja seuraavista:

                              a)

                              tutkimusohjelman yleinen kehitys, 25 artiklan 3 kohdassa tarkoitettu tietopaketti ja tulevat suuntaviivat;

                              b)

                              ohjelman yhdenmukaisuus sekä sen mahdollinen päällekkäisyys muiden unionin tasolla ja kansallisesti toteutettavien TTK-ohjelmien kanssa;

                              c)

                              TTK-hankkeiden seurannassa sovellettavien periaatteiden määrittäminen;

                              d)

                              yksittäisissä hankkeissa tehtävän työn merkityksellisyys;

                              e)

                              edellä II luvun 3 ja 4 jaksossa luetellut tutkimusohjelman tutkimustavoitteet;

                              f)

                              tietopaketissa luetellut vuotuiset ensisijaiset tavoitteet ja tapauksen mukaan ensisijaiset tavoitteet, jotka koskevat 25 artiklan 2 kohdassa tarkoitettuja aihekohtaisia ehdotuspyyntöjä;

                              g)

                              jäljempänä 27 ja 28 artiklassa tarkoitettujen TTK-toimien arviointia ja valintaa koskevan oppaan laadinta;

                              h)

                              TTK-toimia koskevien ehdotusten arviointia koskevat säännöt ja menettelyt ja niiden tehokkuus;

                              i)

                              jäljempänä 24 artiklassa tarkoitettujen teknisten ryhmien määrä, toimivalta ja organisaatio;

                              j)

                              jäljempänä 25 artiklan 2 kohdassa tarkoitettujen aihekohtaisten ehdotuspyyntöjen laatiminen;

                              k)

                              komission pyynnöstä muut toimenpiteet.”.

                  2)

                  Korvataan 22 artikla seuraavasti:
                  ”22 artikla
                  Neuvoa-antavien ryhmien kokoonpano
                  1.   Kummankin neuvoa-antavan ryhmän kokoonpanon on vastattava liitteessä olevia taulukoita. Komissio nimittää neuvoa-antavien ryhmien jäsenet yksityishenkilöinä, jotka edustavat sidosryhmien yhteistä etua. Jäsenet eivät edusta yksittäistä sidosryhmää vaan eri sidosryhmäorganisaatioiden yhteistä mielipidettä.
                  Nimitykset tehdään 42 kuukauden ajanjaksoksi. Jäseniä, jotka eivät enää pysty osallistumaan tehokkaasti ryhmän työhön, eroavat ryhmästä tai tehtäviensä päätyttyäkin ilmaisevat salassapitovelvollisuuden piiriin kuuluvia tietoja, erityisesti tietoja yrityksistä taikka niiden liikesuhteista tai kustannustekijöistä, ei enää kutsuta neuvoa-antavien ryhmien kokouksiin, ja heidät voidaan korvata jäljellä olevan toimikautensa ajaksi toisella jäsenellä.
                  2.   Neuvoa-antavien ryhmien jäsenet valitaan asiantuntijoista, joilla on pätevyys II luvun 3 ja 4 jaksossa tarkoitetuilla aloilla ja jotka ovat vastanneet julkisiin hakemuspyyntöihin. Asiantuntijat voidaan nimittää myös liitteessä olevissa taulukoissa tarkoitettujen tahojen tai jäsenvaltioiden tekemien ehdotusten perusteella.
                  Ryhmien jäsenten on toimittava kyseisellä alalla ja oltava perillä alan teollisuuden painopisteistä.
                  3.   Komissio pyrkii varmistamaan, että kummassakin neuvoa-antavassa ryhmässä on korkea asiantuntemuksen taso, asiaankuuluvien asiantuntemuksen alojen ja etunäkökohtien tasapainoinen edustus samoin kuin sukupuolten ja maantieteellisten alueiden mahdollisimman tasapainoinen edustus ottaen huomioon neuvoa-antavien ryhmien erityistehtävät, vaadittava asiantuntemus ja asiantuntijoiden valintamenettelyn tulos.”.

                  3)

                  Korvataan 24 artikla seuraavasti:
                  ”24 artikla
                  Hiili- ja teräsalan teknisten ryhmien perustaminen ja tehtävät
                  1.   Hiili- ja teräsalan teknisten ryhmien, jäljempänä ’tekniset ryhmät’, tehtävänä on tukea komissiota tutkimus- sekä pilotti- ja demonstrointihankkeiden seurannassa.
                  Komissio nimittää teknisten ryhmien jäsenet, ja nimitys on henkilökohtainen.
                  Jäseniä, jotka eivät enää pysty osallistumaan tehokkaasti ryhmän työhön, eroavat ryhmästä tai tehtäviensä päätyttyäkin ilmaisevat salassapitovelvollisuuden piiriin kuuluvia tietoja, erityisesti tietoja yrityksistä taikka niiden liikesuhteista tai kustannustekijöistä, ei enää kutsuta teknisten ryhmien kokouksiin.
                  2.   Teknisten ryhmien jäsenet valitaan asiantuntijoista, joilla on pätevyys tutkimusstrategian, hallinnon tai tuotannon alalla II luvun 3 ja 4 jaksossa tarkoitetuilla aloilla ja jotka ovat vastanneet julkisiin hakemuspyyntöihin.
                  Jäsenten on toimittava asianomaisella alalla ja vastattava tutkimusstrategiasta, hallinnosta tai tuotannosta.
                  3.   Komissio pyrkii varmistamaan, että kussakin teknisessä ryhmässä on korkea ammatillisen asiantuntemuksen taso, asiaankuuluvien asiantuntemuksen alojen tasapainoinen edustus samoin kuin sukupuolten ja maantieteellisten alueiden mahdollisimman tasapainoinen edustus ottaen huomioon teknisten ryhmien erityistehtävät, vaadittava asiantuntemus ja asiantuntijoiden valintamenettelyn tulos. Teknisen ryhmän jäsenyys ei estä mahdollisuutta tulla valituksi arvioinnista vastaavaksi asiantuntijaksi.
                  Komissio varmistaa, että käytössä on säännöt ja menettelyt, joiden avulla voidaan asianmukaisesti ehkäistä ja hallita tietyn hankkeen arvioinnista vastaavien teknisten ryhmien jäsenten eturistiriitoja. Näillä menettelyillä on myös turvattava tasavertainen kohtelu ja oikeudenmukaisuus hankkeiden koko seurantaprosessin ajan.
                  Teknisten ryhmien kokouspaikat on mahdollisuuksien mukaan valittava niin, että varmistetaan paras mahdollinen hankkeiden seuranta ja tulosten arviointi.”.

                  4)

                  Korvataan 25 artikla seuraavasti:
                  ”25 artikla
                  Ehdotuspyyntö
                  1.   Ehdotuspyyntö julkaistaan vuosittain. Päivämäärä, josta alkaen ehdotuksia voi esittää, julkaistaan 3 kohdassa tarkoitetussa tietopaketissa. Ellei toisin täsmennetä, määräpäivä ehdotusten jättämiselle arvioitavaksi on kunkin vuoden syyskuun 15. päivä. Jos 15 päivä syyskuuta osuu viikonloppuun taikka on maanantai tai perjantai, määräaika siirtyy automaattisesti 15 päivää syyskuuta seuraavaan työpäivään. Määräpäivä ehdotusten jättämiselle julkaistaan 3 kohdassa tarkoitetussa tietopaketissa.
                  2.   Jos komissio päättää 41 artiklan d ja e alakohdan mukaisesti muuttaa tämän artiklan 1 kohdassa tarkoitettua ehdotusten jättämisen määräpäivää tai julkaista aihekohtaisen ehdotuspyynnön, se julkaisee asiaa koskevat tiedot Euroopan unionin virallisessa lehdessä.
                  Aihekohtaisissa ehdotuspyynnöissä on ilmoitettava ehdotusten jättämiseen ja arvioimiseen sovellettavat määräpäivät ja menettelyt mukaan luettuna se, onko kyse yksi- vai kaksivaiheisesta menettelystä, samoin kuin arvioinnin painopisteet, tarvittaessa tukikelpoisten hankkeiden tyyppi 14–18 artiklan mukaisesti sekä suunnitellun rahoituksen määrä.
                  3.   Komissio varmistaa, että riittävät ohjeet ja tiedot ovat ehdotuspyynnön julkaisemisajankohtana kaikkien mahdollisten osallistujien saatavilla erityisesti komission verkkosivustolla olevan tietopaketin välityksellä. Komissiolta voi pyynnöstä saada myös paperikopion kyseisestä tietopaketista.
                  Tietopaketissa on esitettävä tiedot yksityiskohtaisista osallistumissäännöistä, ehdotusten ja hankkeiden hallintoa koskevista menettelyistä, hakulomakkeista, ehdotusten jättämiseen sovellettavista säännöistä, vakiosopimuksista, tukikelpoisista kustannuksista, myönnettävän rahoituksen enimmäismäärästä, maksumenettelyistä sekä tutkimusohjelman vuotuisista ensisijaisista tavoitteista.
                  Hakemukset on toimitettava komissiolle tietopaketissa esitettyjen sääntöjen mukaisesti.”.

                  5)

                  Korvataan 27 artiklan toinen kohta seuraavasti:
                  ”Komissio varmistaa, että kaikkien mahdollisten osallistujien saatavilla on TTK-toimien arviointia ja valintaa koskeva opas.”.

                  6)

                  Korvataan 28 artiklan 3 kohta seuraavasti:
                  ”3.   Komissio laatii luettelon, jossa hyväksytyt ehdotukset on asetettu paremmuusjärjestykseen.”.

                  7)

                  Lisätään artikla seuraavasti:
                  ”29 a artikla
                  Toimien toteuttaminen
                  1.   Osallistujien on toteutettava toimet noudattaen kaikkia tässä päätöksessä, Euroopan parlamentin ja neuvoston asetuksessa (EU, Euratom) N:o 966/2012 (*1) ja komission delegoidussa asetuksessa (EU) N:o 1268/2012 (*2) sekä ehdotuspyynnössä tai avustussopimuksessa asetettuja edellytyksiä ja velvoitteita.
                  2.   Osallistujat eivät saa tehdä sitoumuksia, jotka ovat ristiriidassa tämän päätöksen tai avustussopimuksen kanssa. Jos osallistuja ei noudata toimen teknistä toteutusta koskevia velvoitteitaan, muiden osallistujien on täytettävä velvoitteet ilman ylimääräistä unionin rahoitusta, jollei komissio erikseen vapauta niitä joistain näistä velvoitteista. Osallistujien on huolehdittava siitä, että komissiolle ilmoitetaan ajoissa kaikista tapahtumista, joilla voi olla merkittäviä vaikutuksia toimen toteuttamiseen tai unionin etuihin.
                  3.   Osallistujien on toteutettava toimi sekä kaikki sen edellyttämät tarpeelliset ja kohtuulliset toimenpiteet. Niillä on oltava käytettävissään tarvittavat voimavarat silloin, kun niitä tarvitaan toimen toteutusta varten. Ne voivat antaa toimeen kuuluvan työn kolmansien osapuolten, myös alihankkijoiden, tehtäväksi, jos se on tarpeen toimen toteuttamiseksi. Osallistujat ovat vastuussa toteutetusta työstä komissiolle ja muille osallistujille.
                  4.   Toimen tiettyjen osien toteuttamisesta tehtävät alihankintasopimukset ovat sallittuja ainoastaan avustussopimuksessa määritetyissä tapauksissa ja asianmukaisesti perustelluissa tapauksissa, joita ei ole voitu ennakoida selvästi avustussopimuksen tullessa voimaan.
                  5.   Muut kolmannet osapuolet kuin alihankkijat voivat toteuttaa toimeen kuuluvan työn avustussopimuksessa vahvistetuin edellytyksin. Kyseinen kolmas osapuoli ja toteutettava työ on määritettävä avustussopimuksessa.
                  Kyseisille kolmansille osapuolille aiheutuvat kustannukset voidaan katsoa tukikelpoisiksi, jos kolmas osapuoli täyttää kaikki seuraavat edellytykset:

                              a)

                              se olisi tukikelpoinen, jos se olisi osallistuja;

                              b)

                              se on liitännäisosallistuja tai sillä on osallistujaan oikeudellinen kytkös, joka edellyttää yhteistyötä, joka ei rajoitu toimeen;

                              c)

                              se on yksilöity avustussopimuksessa; ja

                              d)

                              se noudattaa osallistujaan avustussopimuksen mukaisesti sovellettavia sääntöjä, jotka koskevat kustannusten tukikelpoisuutta ja menojen valvontaa.

                        6.   Osallistujien on noudatettava toimen toteuttamismaiden kansallisia lakeja, määräyksiä ja eettisiä sääntöjä. Osallistujien on tarvittaessa pyydettävä asianomaisilta kansallisilta tai paikallisilta eettisiltä toimikunnilta lupa toimen aloittamiseen.

                     (*1)  Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1)."

                     (*2)  Komission delegoitu asetus (EU) N:o 1268/2012, annettu 29 päivänä lokakuuta 2012, unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä (EUVL L 362, 31.12.2012, s. 1).”."

                  8)

                  Korvataan 33 artikla seuraavasti:
                  ”33 artikla
                  Henkilöstökustannukset
                  Tukikelpoisia henkilöstökustannuksia ovat ainoastaan toimeen liittyvää työtä suoraan tekevien henkilöiden tosiasiallisen työajan kustannukset.
                  Pienten ja keskisuurten yritysten omistajien sekä muiden palkkaa saamattomien luonnollisten henkilöiden henkilöstökustannukset voidaan korvata yksikkökustannusten perusteella.”.

                  9)

                  Korvataan 39 artikla seuraavasti:
                  ”39 artikla
                  Riippumattomien huippuasiantuntijoiden nimeäminen
                  Nimitettäessä 18 artiklassa, 28 artiklan 2 kohdassa ja 38 artiklassa tarkoitettuja riippumattomia huippuasiantuntijoita sovelletaan soveltuvin osin Euroopan parlamentin ja neuvoston asetuksen (EU) N:o 1290/2013 (*3) 40 artiklan säännöksiä.

                     (*3)  Euroopan parlamentin ja neuvoston asetus (EU) N:o 1290/2013, annettu 11 päivänä joulukuuta 2013, tutkimuksen ja innovoinnin puiteohjelman Horisontti 2020 (2014–2020) osallistumista ja tulosten levittämistä koskevista säännöistä ja asetuksen (EY) N:o 1906/2006 kumoamisesta (EUVL L 347, 20.12.2013, s. 81).”."

                  10)

                  Korvataan 41 artiklan d alakohta seuraavasti:

                              ”d)

                              muutokset 25 artiklassa tarkoitettuun määräaikaan;”.

                  11)

                  Korvataan 42 artiklan 2 kohta seuraavasti:
                  ”2.   Kun viitataan tähän kohtaan, sovelletaan Euroopan parlamentin ja neuvoston asetuksen (EU) N:o 182/2011 (*4) 5 artiklaa.

                     (*4)  Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).”."

            2 artikla
      Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tehty Brysselissä 29 päivänä toukokuuta 2017.

               Neuvoston puolesta

               Puheenjohtaja

            C. CARDONA

         (1)  Lausunto annettu 14. joulukuuta 2016 (ei vielä julkaistu virallisessa lehdessä).

         (2)  Euroopan parlamentin ja neuvoston asetus (EU) N:o 1291/2013, annettu 11 päivänä joulukuuta 2013, tutkimuksen ja innovoinnin puiteohjelmasta ”Horisontti 2020” (2014–2020) ja päätöksen N:o 1982/2006/EY kumoamisesta (EUVL L 347, 20.12.2013, s. 104).

         (3)  Neuvoston päätös 2008/376/EY, tehty 29 päivänä huhtikuuta 2008, hiili- ja terästutkimusrahaston tutkimusohjelman hyväksymisestä sekä ohjelman monivuotisista teknisistä suuntaviivoista (EUVL L 130, 20.5.2008, s. 7).

         (4)  Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).


title: 2005/606/EY: Komission päätös, tehty 5 päivänä elokuuta 2005, yhteisen kalastuspolitiikan alalla toimivan pelagisia kantoja koskevan alueellisen neuvoa-antavan toimikunnan toimintavalmiudesta

text:
               9.8.2005

               FI

               Euroopan unionin virallinen lehti

               L 206/21

      KOMISSION PÄÄTÖS,
   tehty 5 päivänä elokuuta 2005,
   yhteisen kalastuspolitiikan alalla toimivan pelagisia kantoja koskevan alueellisen neuvoa-antavan toimikunnan toimintavalmiudesta
   (2005/606/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon alueellisten neuvoa-antavien toimikuntien perustamisesta yhteisen kalastuspolitiikan alalla 19 päivänä heinäkuuta 2004 tehdyn neuvoston päätöksen 2004/585/EY (1) ja erityisesti sen 3 artiklan 3 kohdan,
   ottaa huomioon Alankomaiden 19 päivänä toukokuuta 2005 Tanskan, Saksan, Espanjan, Ranskan, Irlannin, Alankomaiden, Puolan, Portugalin, Ruotsin ja Yhdistyneen kuningaskunnan puolesta toimittaman suosituksen,
   sekä katsoo seuraavaa:

               (1)

               Elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetussa neuvoston asetuksessa (EY) N:o 2371/2002 (2) ja päätöksessä 2004/585/EY säädetään alueellisten neuvoa-antavien toimikuntien perustamista ja toimintaa koskevista puitteista.

               (2)

               Päätöksen 2004/585/EY 2 artiklassa perustetaan alueellinen neuvoa-antava toimikunta, joka kattaa pelagiset kannat (mustakitaturska, makrilli, piikkimakrilli, silli) kaikilla kansainvälisen merentutkimusneuvoston alueilla (ICES-alueilla) (3), Itämerta lukuun ottamatta.

               (3)

               Kalatalousalan ja muiden eturyhmien edustajat ovat toimittaneet Tanskalle, Saksalle, Espanjalle, Ranskalle, Irlannille, Alankomaille, Puolalle, Portugalille, Ruotsille ja Yhdistyneelle kuningaskunnalle kyseisen alueellisen neuvoa-antavan toimikunnan toimintaa koskevan pyynnön päätöksen 2004/585/EY 3 artiklan 1 kohdan mukaisesti.

               (4)

               Asianomaiset jäsenvaltiot arvioivat päätöksen 2004/585/EY 3 artiklan 2 kohdan mukaisesti, onko pelagisia kantoja koskevaan alueelliseen neuvoa-antavaan toimikuntaan liittyvä pyyntö kyseisen päätöksen säännösten mukainen. Jäsenvaltiot toimittivat kyseistä alueellista neuvoa-antavaa toimikuntaa koskevan suosituksen komissiolle 19 päivänä toukokuuta 2005.

               (5)

               Komissio on arvioinut asianomaisten osapuolten pyynnön ja suosituksen päätöksen 2004/585/EY ja yhteisen kalastuspolitiikan tavoitteiden ja periaatteiden perusteella. Se katsoo, että pelagisia kantoja koskeva alueellinen neuvoa-antava toimikunta on toimintavalmis,

         ON PÄÄTTÄNYT SEURAAVAA:
   Ainoa artikla
   Pelagisia kantoja koskeva alueellinen neuvoa-antava komitea, jonka perustamisesta säädetään päätöksen 2004/585/EY 2 artiklan 1 kohdan f alakohdassa, on toimintavalmis 16 päivästä elokuuta 2005.

      Tehty Brysselissä 5 päivänä elokuuta 2005.

            Komission puolesta

         Joe BORG

            Komission jäsen

      (1)  EUVL L 256, 3.8.2004, s. 17.

      (2)  EUVL L 358, 31.12.2002, s. 59.

      (3)  Sellaisina kuin ne määritellään neuvoston asetuksessa (ETY) N:o 3880/91 (EYVL L 365, 31.12.1991, s. 1).


title: Neuvoston päätös (EU) 2015/899, annettu 8 päivänä kesäkuuta 2015, ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (Copernicus)

text:
                  12.6.2015

                  FI

                  Euroopan unionin virallinen lehti

                  L 147/16

            NEUVOSTON PÄÄTÖS (EU) 2015/899,
      annettu 8 päivänä kesäkuuta 2015,
      ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (Copernicus)
      EUROOPAN UNIONIN NEUVOSTO, joka
      ottaa huomioon Euroopan unionin toiminnasta tehdyn sopimuksen ja erityisesti sen 189 artiklan 2 kohdan yhdessä sen 218 artiklan 9 kohdan kanssa,
      ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
      ottaa huomioon Euroopan komission ehdotuksen,
      sekä katsoo seuraavaa:

                  (1)

                  Sopimus Euroopan talousalueesta (2), jäljempänä ’ETA-sopimus’, tuli voimaan 1 päivänä tammikuuta 1994.

                  (2)

                  ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31.

                  (3)

                  ETA-sopimuksen pöytäkirja 31 sisältää määräyksiä ja järjestelyjä, jotka koskevat yhteistyötä muilla kuin neljän vapauden alaan kuuluvilla erityisalueilla.

                  (4)

                  ETA-sopimuksen sopimuspuolten yhteistyö laajennettiin 13 päivänä marraskuuta 2014 annetulla ETA:n sekakomitean päätöksellä N:o 249/2014 kattamaan Euroopan parlamentin ja neuvoston asetus (EU) N:o 377/2014 (3).

                  (5)

                  Tämä yhteistyö olisi laajennettava koskemaan Norjaa ETA-sopimuksen pöytäkirjassa 31 määrättyjen edellytysten mukaisesti, ja Norjan osallistumisen olisi näin ollen alettava 1 päivästä tammikuuta 2014.

                  (6)

                  ETA-sopimuksen pöytäkirjaa 31 olisi näin ollen muutettava, jotta tätä laajennettua yhteistyötä voitaisiin toteuttaa 1 päivästä tammikuuta 2014.

                  (7)

                  ETA:n sekakomiteassa esitettävän unionin kannan olisi sen vuoksi perustuttava tähän päätökseen liitettyyn päätösluonnokseen,

            ON HYVÄKSYNYT TÄMÄN PÄÄTÖKSEN:
      1 artikla
      ETA:n sekakomiteassa unionin puolesta esitettävä kanta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.
      2 artikla
      Tämä päätös tulee voimaan päivänä, jona se hyväksytään.

         Tehty Luxemburgissa 8 päivänä kesäkuuta 2015.

               Neuvoston puolesta

               Puheenjohtaja

            D. REIZNIECE-OZOLA

         (1)  EYVL L 305, 30.11.1994, s. 6.

         (2)  EYVL L 1, 3.1.1994, s. 3.

         (3)  Euroopan parlamentin ja neuvoston asetus (EU) N:o 377/2014, annettu 3 päivänä huhtikuuta 2014, Copernicus-ohjelman perustamisesta ja asetuksen (EU) N:o 911/2010 kumoamisesta (EUVL L 122, 24.4.2014, s. 44).

         LUONNOS
         ETA:N SEKAKOMITEAN PÄÄTÖS N:o …/2015,
         annettu …,
         yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan,
         sekä katsoo seuraavaa:

                     (1)

                     ETA-sopimuksen sopimuspuolten yhteistyö laajennettiin 13 päivänä marraskuuta 2014 annetulla ETA:n sekakomitean päätöksellä N:o 249/2014 (1) kattamaan Copernicus-ohjelman perustamisesta ja asetuksen (EU) N:o 911/2010 (2) kumoamisesta 3 päivänä huhtikuuta 2014 annettu Euroopan parlamentin ja neuvoston asetus (EU) N:o 377/2014.

                     (2)

                     Tämä yhteistyö olisi laajennettava koskemaan Norjaa ETA-sopimuksen pöytäkirjassa 31 määrättyjen edellytysten mukaisesti, ja Norjan osallistumisen olisi näin ollen alettava 1 päivästä tammikuuta 2014.

                     (3)

                     ETA-sopimuksen pöytäkirjaa 31 olisi näin ollen muutettava, jotta tätä laajennettua yhteistyötä voitaisiin toteuttaa 1 päivästä tammikuuta 2014,

               ON HYVÄKSYNYT TÄMÄN PÄÄTÖKSEN:
         1 artikla
         Poistetaan ETA-sopimuksen pöytäkirjassa 31 olevan 1 artiklan 8 d kohdan e alakohdassa olevat sanat ”Norja ja”.
         2 artikla
         Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty (*).
         Sitä sovelletaan 1 päivästä tammikuuta 2014.
         3 artikla
         Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

            Tehty Brysselissä

                  ETA:n sekakomitean puolesta

                  Puheenjohtaja

                  ETA:n sekakomitean sihteerit

            (1)  EUVL L … (ei vielä julkaistu virallisessa lehdessä).

            (2)  EUVL L 122, 24.4.2014, s. 44.

            (*)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


title: 2010/376/: Komission päätös, annettu 2 päivänä heinäkuuta 2010 , turvallisuusvaatimuksista, jotka lasten nukkumaympäristössä käytettäviä tiettyjä tuotteita koskevien eurooppalaisten standardien on täytettävä Euroopan parlamentin ja neuvoston direktiivin 2001/95/EY mukaisesti

text:
               6.7.2010

               FI

               Euroopan unionin virallinen lehti

               L 170/39

         KOMISSION PÄÄTÖS,
   annettu 2 päivänä heinäkuuta 2010,
   turvallisuusvaatimuksista, jotka lasten nukkumaympäristössä käytettäviä tiettyjä tuotteita koskevien eurooppalaisten standardien on täytettävä Euroopan parlamentin ja neuvoston direktiivin 2001/95/EY mukaisesti
   (2010/376/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yleisestä tuoteturvallisuudesta 3 päivänä joulukuuta 2001 annetun Euroopan parlamentin ja neuvoston direktiivin 2001/95/EY (1) ja erityisesti sen 4 artiklan 1 kohdan a alakohdan
   sekä katsoo seuraavaa:

               (1)

               Direktiivin 2001/95/EY mukaisesti eurooppalaisten standardointielinten on laadittava eurooppalaisia standardeja. Näillä standardeilla olisi varmistettava, että tuotteet ovat direktiivissä vahvistetun yleisen turvallisuusvaatimuksen mukaisia.

               (2)

               Direktiivin 2001/95/EY mukaisesti tuotteen oletetaan olevan turvallinen kansallisissa standardeissa määritettyjen vaarojen ja vaaraluokkien osalta, jos se on sellaisten vapaaehtoisten kansallisten standardien mukainen, joilla eurooppalaisia standardeja vahvistetaan kansallisiksi standardeiksi.

               (3)

               Euroopan komissio teetti vuonna 2006 selvityksen (2) useiden, vauvojen ja 0–5-vuotiaiden pienten lasten hoidossa yleisesti käytettävien lastenhoitotuotteiden turvallisuudesta. Selvitys tehtiin yhteistyössä kansallisten viranomaisten, kansallisten standardointielinten, kuluttajajärjestöjen, tuoteturvallisuutta valvovien järjestöjen, talouden toimijoiden ja testauslaboratorioiden kanssa.

               (4)

               Selvityksessä kerättiin kyseisten tuotteiden osalta onnettomuus- ja vahinkotilastoja unionista ja maailmanlaajuisesti sekä tehtiin perinpohjainen riskinarviointi suurimpia vaaroja koskevan erittelyn ja altistumisennusteita koskevan arvion pohjalta.

               (5)

               Selvityksen pohjalta katsottiin olevan tarpeen seurata tarkemmin viittä selvityksessä arvioitua tuotetyyppiä, joita vakituisesti käytetään vastasyntyneiden ja pienten lasten nukkumaympäristössä. Ne ovat lastensängyn patjat, lastensängyn pehmusteet, vauvojen riippusängyt, lasten peitot ja lasten makuupussit.

               (6)

               Vastasyntyneet nukkuvat päivittäin keskimäärin vähintään 16 tuntia, ja 3–5-vuotiaat lapsetkin nukkuvat vielä 11–13 tuntia päivässä. Valveillaolohetket mukaan luettuina vauvat ja pienet lapset viettävät vähintään puolet vuorokaudesta nukkumapaikassa viiden ensimmäisen elinvuotensa aikana. Nukkumapaikassa olevien tuotteiden on oltava turvallisia, koska vauvat ja pienet lapset jätetään sinne tavallisesti valvomatta pitkähköksi ajaksi päivän ja yön aikana.

               (7)

               Eurooppalaisen tapaturmatietokannan (IDB) mukaan 0–4-vuotiaille lapsille sattui vuosina 2005–2007 Euroopan unionissa 17 000 tapaturmaa sängyssä (3). Yhdysvalloissa kulutustavaroiden turvallisuutta käsittelevän Consumer Product Safety Commission -elimen (CPSC) mukaan vauvoja kuolee vuosittain enemmän lastensänkyihin ja niihin liittyviin tuotteisiin kuin muihin lastenhoitotuotteisiin liittyvissä tapaturmissa (4).

               (8)

               Joidenkin lastensängyn pehmusteiden ja lasten makuupussien mallien on yhteisön nopean tietojenvaihtojärjestelmän RAPEXin kautta ilmoitettu aiheuttavan tukehtumisvaaran, ja ne on näin ollen vedetty markkinoilta tai poistettu myynnistä. Ranskan kuluttajansuojasta vastaava komissio suositteli vuonna 1992 toimia kuluttajille tiedottamiseksi ja lasten peittojen turvallisuuden parantamiseksi syttymis-, ylikuumenemis- ja tukehtumisriskin vuoksi (5). Yhdysvaltain CPSC määräsi vuosina 2002, 2007 ja 2008 poistamaan myynnistä joitakin lastensänkyjen patjamalleja, koska niihin oli mahdollista jäädä loukkuun ja niistä oli esitetty perusteettomia väitteitä (6).

               (9)

               Lastensänkyjen pehmusteet ja patjat ja lasten peitot voivat, jos ne eivät ole turvallisia tai niiden mukana ei anneta olennaisia turvallisuusvaroituksia, ylikuumenemis- ja tukehtumisriskien vuoksi lisätä kätkytkuolemien ilmaantuvuutta (7).

               (10)

               Tutkimuksissa on samalla havaittu, että lasten makuupussit saattavat auttaa suojautumaan kätkytkuolemilta (8), koska ne vähentävät vauvojen kääntymistä vatsalleen ja estävät sen, että vuodevaatteet peittäisivät kasvot ja pään vauvan nukkuessa. Mikäli niiden käyttöä olisi näistä syistä aihetta edistää, on tarpeen varmistaa, että niihin ei liity muita vaaroja, kuten vaaraa tukehtua pieniin osiin tai jäädä loukkuun.

               (11)

               Mainituille viidelle tuotetyypille ei ole olemassa eurooppalaisia standardeja. Sen vuoksi on tarpeen määritellä direktiivin 2001/95/EY 4 artiklan 1 kohdan a alakohdan nojalla erityisvaatimukset, jotta standardointielimet laatisivat standardeja näiden tuotteiden käyttöön liittyvien riskien vähentämiseksi.

               (12)

               Standardit olisi laadittava teknisiä standardeja ja määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 22 päivänä kesäkuuta 1998 annetussa Euroopan parlamentin ja neuvoston direktiivissä 98/34/EY (9) vahvistetun menettelyn mukaisesti. Hyväksytyn standardin viitetiedot olisi julkaistava Euroopan unionin virallisessa lehdessä direktiivin 2001/95/EY 4 artiklan 2 kohdan mukaisesti.

               (13)

               Kun asianomaiset standardit ovat käytettävissä ja edellyttäen, että Euroopan komissio päättää direktiivin 2001/95/EY 4 artiklan 2 kohdan mukaisesti julkaista niiden viitetiedot Euroopan unionin virallisessa lehdessä, olisi katsottava, että standardien mukaisesti valmistetut lastensängyn patjat, lastensängyn pehmusteet, vauvojen riippusängyt, lasten peitot ja lasten makuupussit täyttävät direktiivin 2001/95/EY mukaisen yleisen turvallisuusvaatimuksen kyseisten standardien kattamien turvallisuusvaatimusten osalta.

               (14)

               Tämä päätös on direktiivin 2001/95/EY 15 artiklalla perustetun komitean lausunnon mukainen,

         ON HYVÄKSYNYT TÄMÄN PÄÄTÖKSEN:
   1 artikla
   Määritelmät
   Tässä päätöksessä sovelletaan seuraavia määritelmiä:

               —

               ’Lastensängyn patjalla’ tarkoitetaan tuotetta, joka tukee lastensängyssä nukkuvaa vastasyntynyttä tai lasta. Sen koko on tavallisesti 60′ 120 cm tai 70′ 140 cm, ja sen paksuus vaihtelee 6:n ja 15 cm:n välillä. Se saattaa olla myös kokoontaitettava.

               —

               ’Lastensängyn pehmusteella’ tarkoitetaan lastensängyn sisäosaan kiinnitettyä pehmustettua varustetta, jota yleensä käytetään tekemään lapsen olo mukavammaksi. Se voi peittää ainakin yhden sivun lastensängystä.

               —

               ’Vauvojen riippusängyllä’ tarkoitetaan lasten- tai vauvansänkyä; kyseessä on usein taipuisa tai muu tasainen pinta, joka riippuu narujen, hihnojen tai remmien varassa yhdestä tai useammasta kiinnityskohdasta. Sitä käytetään makuuttamaan vauvaa, joka ei vielä osaa olla polvillaan tai istua tukematta.

               —

               ’Lasten peitolla’ tarkoitetaan kankaista pussia, joka sisältää pehmyttä täytettä ja jota käytetään lastensängyssä, jotta lapsella olisi mukavampi olo nukkuessaan ja jotta estettäisiin hypotermia.

               —

               ’Lasten makuupussilla’ tarkoitetaan lämpimästi vuorattua tai pehmustettua koko vartalon mittaista pussia, johon vauva sijoitetaan ja jonka on tarkoitus estää hypotermia ja tukehtuminen vauvan nukkuessa tai maatessa lastensängyssä.

         2 artikla
   Vaatimukset
   Erityiset turvallisuusvaatimukset, jotka 1 artiklassa tarkoitettujen tuotteiden on direktiivin 2001/95/EY 4 artiklan nojalla täytettävä, vahvistetaan tämän päätöksen liitteessä.
   3 artikla
   Voimaantulo
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 2 päivänä heinäkuuta 2010.

            Komission puolesta

         José Manuel BARROSO

            Puheenjohtaja

      (1)  EYVL L 11, 15.1.2002, s. 4.

      (2)  Ks. http://ec.europa.eu/consumers/safety/projects/ongoing-projects_en.htm#project_results

      (3)  IDB All Injury Data, 2005–2007.

      (4)  ”Nursery product-related injuries and deaths among children under the age of five”, CPSC, helmikuu 2009.

      (5)  Ks. http://www.securiteconso.org/article195.html

      (6)  Ks. http://www.cpsc.gov/cgi-bin/prod.aspx

      (7)  ”Environment of infants during sleep and risk of sudden infant death”, British Medical Journal, 1996,
   ”Changing concepts of SIDS: implications for infant sleeping environment and sleep position”, American Academy of Paediatrics, maaliskuu 2000
   ”Sleep Environment and the risk of sudden Infant death in an urban population”, American Academy of Paediatrics, toukokuu 2003
   http://www.hc-sc.gc.ca/cps-spc/legislation/pol/bumper-bordure-eng.php

      (8)  ”Risk and preventive factors for cot death in The Netherlands, a low-incidence country”, European Journal of Paediatrics, heinäkuu 1998.

      (9)  EYVL L 204, 21.7.1998, s. 37.

      LIITE

         LASTENSÄNGYN PATJOJEN ERITYISET TURVALLISUUSVAATIMUKSET

      RISKIT: Tuotteeseen liittyy ennen kaikkea kiinnijäämisen riski ja syttymisriski.

         Turvallisuusvaatimukset

      1.   Yleiset turvallisuusvaatimukset

      Tuotteet eivät saa vaarantaa lasten ja hoitajien turvallisuutta tai terveyttä, kun niitä käytetään tarkoitetulla tai ennakoitavalla tavalla ja ottaen huomioon lasten käyttäytyminen. Lasten ja heidän hoitajiensa valmiudet on otettava huomioon, erityisesti kun on kyse tuotteista, jotka toimintojensa, kokonsa ja ominaisuuksiensa perusteella on tarkoitettu alle 5-vuotiaiden lasten käyttöön. Tuotteissa tai niiden pakkauksissa olevissa merkinnöissä ja mukana olevissa käyttöohjeissa on kiinnitettävä hoitajien huomio tuotteiden käyttöön liittyviin vaaroihin ja riskeihin sekä niiden välttämiseen.
      2.   Erityiset turvallisuusvaatimukset

         Kemialliset vaatimukset

      Lastensängyn patjojen on oltava EU:n lainsäädännön mukaisia.

         Palo- ja lämpöominaisuudet

      Lastensängyn patjat eivät saa muodostaa lapsen ympäristössä palovaaraa. Sen vuoksi niiden on koostuttava materiaaleista, jotka täyttävät ainakin yhden seuraavista edellytyksistä:

                  —

                  ne eivät suoraan liekille tai kipinälle altistuessaan syty palamaan

                  —

                  syttyessään ne palavat hitaasti, ja liekki leviää hitaasti.

            Palavista materiaaleista ei palamisen aikana saa vapautua myrkyllisiä kaasuja.
      Kemiallisia paloa hidastavia aineita olisi käytettävä mahdollisimman vähän. Jos tällaisia aineita käytetään, ne eivät myrkyllisyytensä vuoksi saisi käytön aikana ja hävitettäessä tuote käyttöiän päättyessä vaarantaa lasten eikä hoitajien terveyttä eikä ympäristöä.

         Fyysiset ja mekaaniset ominaisuudet

         Vaara jäädä kiinni rakoihin ja aukkoihin

      Jotta estetään vartalon, pään tai kaulan jääminen kiinni sängyn pohjaan, lastensängyn patjojen on peitettävä sängyn pohja kokonaisuudessaan ja kestettävä kuormitus, joka aiheutuu lapsen seistessä patjan päällä tai kävellessä sängyssä.
      Lapsen ei pitäisi voida pystyä nostamaan osia taitettavasta patjasta, jottei hän pääsisi tarttumaan sängyn pohjaan ja olisi suuremmassa vaarassa jäädä kiinni.
      Tuotteet on suunniteltava ja valmistettava mahdollisuuksien mukaan siten, että estetään raajojen, jalkaterien ja käsien jääminen kiinni patjan ja sängyn reunojen väliin.
      Jotta estetään se, ettei päästään tai vartalostaan patjan ja sängyn reunojen väliin kiinni jäänyt lapsi tukehtuisi, patjan ja sängyn reunojen välissä olisi oltava vain vähän tilaa ottaen huomioon patjan epäsuotuisin asento sängyn pohjalla.

         Vaara sotkeutua naruihin

      Narut, nauhat ja sitomiseen käytettävät osat eivät saa olla niin pitkiä eivätkä silmukat sen kokoisia, että lapsi olisi vaarassa sotkeutua niihin.

         Ulkoinen tukehtumisvaara

      Lastensängyn patjassa ei saa olla sellaisia muovisia siirtokuvia, jotka lapsi kykenee irrottamaan, eikä muita läpäisemättömiä kerroksia, jotka voivat peittää sekä suun että nenän.
      Tuotepakkaukset eivät saa aiheuttaa tukehtumisvaaraa hengitysteitä tukkimalla.
      Tukehtumisriskin estämiseksi tuotteessa ei saa olla sellaista pehmyttä patjantäytettä, joka voisi muovautua lapsen kasvojen mukaiseksi tai aiheuttaa painumia, jotka voisivat tukkia hengitystiet.

         Pienten osien aiheuttama tukehtumisvaara ja sisäinen tukehtumisvaara

      Lastensängyn patjoissa ei saa olla irrallisia tai pieniä osia, jotka lapsi pystyy irrottamaan ja jotka mahtuvat kokonaisuudessaan lapsen suuhun ja jotka lapsi voi nielaista.
      Lastensängyn patjoissa ei saa olla pieniä osia, jotka lapsi pystyy irrottamaan ja jotka voivat juuttua kiinni nieluun tai suuontelon takaosaan. Lapsi ei saa – eritotenkaan puremalla – päästä käsiksi täytemateriaaliin. Täytemateriaalin on lisäksi kestettävä lapsen ennakoitavissa olevasta käytöstä aiheutuva rasitus ottaen huomioon kuitujen mahdollinen kulkeutuminen saumojen läpi ja saumojen lujuus.

         Vaaralliset kulmat

      Lastensängyn patjoissa ei saa olla teräviä kulmia eikä kärkiä. Jousilangoissa ei saa olla vaarallisia kärkiä eivätkä ne saa työntyä patjan pinnan läpi.

         Rakenteellinen kestävyys

      Patjan materiaalin on fyysisiltä ominaisuuksiltaan oltava sellainen, ettei patjaan liity kiinnijäämisen vaaraa. Täyte ei saa pysyvästi muuttaa muotoaan siten, että päällinen jäisi löysäksi.

         Tuotetta koskevat erityiset varoitukset

      Varoituksissa ja käyttöohjeissa on ilmoitettava hoitajille patjan paksuus, jotta estetään putoaminen sängystä, sekä patjan sopiva koko (pituus ja leveys), jotta se mahtuisi sänkyyn ja vältyttäisiin kiinnijäämiseltä.
      Tukehtumisen estämiseksi ohjeissa on kiinnitettävä hoitajien huomio niihin vaaroihin, joita aiheutuu, jos lapsen mukavuuden lisäämiseksi pinotaan päälletysten kaksi tai useampia patjoja.
      Lisäksi olisi varoitettava mahdollisen palovaaran aiheuttavista tilanteista (esim. tupakointi lastensängyn läheisyydessä).

         Puhtaus

      Lastensängyn patjat olisi suunniteltava siten, että ne täyttävät hygienia- ja puhtausvaatimukset tartunta- tai likaantumisriskin välttämiseksi.

         LASTENSÄNGYN PEHMUSTEIDEN ERITYISET TURVALLISUUSVAATIMUKSET

      RISKIT: Tuotteeseen liittyy ennen kaikkea kuristumisen, sisäisen ja ulkoisen tukehtumisen sekä pienten osien aiheuttaman tukehtumisen riski.

         Turvallisuusvaatimukset

      1.   Yleiset turvallisuusvaatimukset

      Tuotteet eivät saa vaarantaa lasten turvallisuutta tai terveyttä, kun niitä käytetään tarkoitetulla tai ennakoitavalla tavalla ja ottaen huomioon lasten käyttäytyminen.
      Lasten ja heidän hoitajiensa valmiudet on otettava huomioon, erityisesti kun on kyse tuotteista, jotka toimintojensa, kokonsa ja ominaisuuksiensa perusteella on tarkoitettu 6–18 kuukauden ikäisten lasten käyttöön.
      Tuotteissa tai niiden pakkauksissa olevissa merkinnöissä ja mukana olevissa käyttöohjeissa on kiinnitettävä hoitajien huomio tuotteen käyttöön liittyviin vaaroihin ja vahinkoriskeihin sekä niiden välttämiseen.
      2.   Erityiset turvallisuusvaatimukset

         Kemialliset vaatimukset

      Lastensängyn pehmusteiden on oltava EU:n lainsäädännön mukaisia.

         Palo- ja lämpöominaisuudet

      Lastensängyn pehmusteet eivät saa muodostaa lapsen ympäristössä syttymisriskiä. Sen vuoksi niiden on koostuttava materiaaleista, jotka täyttävät ainakin yhden seuraavista edellytyksistä:

                  —

                  ne eivät suoraan liekille tai kipinälle altistuessaan syty palamaan

                  —

                  syttyessään ne palavat hitaasti, ja liekki leviää hitaasti.

            Palavista materiaaleista ei palamisen aikana saa vapautua myrkyllisiä kaasuja.
      Kemiallisia paloa hidastavia aineita olisi käytettävä mahdollisimman vähän. Jos tällaisia aineita käytetään, ne eivät myrkyllisyytensä vuoksi saisi käytön aikana ja hävitettäessä tuote käyttöiän päättyessä vaarantaa lasten eikä hoitajien terveyttä eikä ympäristöä.

         Fyysiset ja mekaaniset ominaisuudet

         Mikrobiologiset vaarat

      Lastensängyn pehmusteet eivät saa aiheuttaa eläinperäisen materiaalin puutteellisesta hygieniasta johtuvia mikrobiologisia vaaroja.

         Vaara jäädä kiinni rakoihin ja aukkoihin

      Lastensängyn pehmusteet eivät saa aiheuttaa sellaista vaaraa, että lapsi voisi jäädä päästään tai kaulastaan kiinni silmukoihin tai naruihin tai muihin kiinnittimiin. Pehmusteen ompeleet ja koristeosat eivät saa irrota, jos niihin kohdistuu sellainen mekaaninen rasitus, jota lapselta voidaan ennakoida, jottei aiheuteta lisäriskiä raajojen, pään tai sormien kiinnijäämisestä ja jottei pehmuste pääse esille (ks. pienten osien aiheuttama tukehtumisvaara).

         Vaara sotkeutua naruihin

      Lastensängyn pehmusteissa ei saa olla naruja tai silmukoita, jotka voisivat kietoutua lapsen kaulan ympärille. Olisi vältettävä silmukoita, joihin lapsen sormet tai varpaat voivat jäädä kiinni.

         Pienten osien aiheuttama tukehtumisvaara ja sisäinen tukehtumisvaara

      Lastensängyn pehmusteissa ei saa olla irrallisia tai pieniä osia, jotka lapsi pystyy irrottamaan ja jotka mahtuvat kokonaisuudessaan lapsen suuhun ja jotka lapsi voi nielaista.
      Lastensängyn pehmusteissa ei saa olla pieniä osia, jotka lapsi pystyy irrottamaan ja jotka voivat juuttua kiinni nieluun tai suuontelon takaosaan. Lapsi ei saa – eritotenkaan puremalla – päästä käsiksi täytemateriaaliin. Täytemateriaalin on lisäksi kestettävä lapsen ennakoitavissa olevasta käytöstä aiheutuva rasitus ottaen huomioon kuitujen mahdollinen kulkeutuminen saumojen läpi ja saumojen lujuus. Täytemateriaali ei myöskään saa sisältää kovia tai teräviä osia, kuten metallikappaleita, nauloja, neuloja tai siruja.

         Ulkoinen tukehtumisvaara

      Tuotteessa ei saa olla sellaisia muovisia siirtokuvia, jotka lapsi kykenee irrottamaan, eikä muita läpäisemättömiä päällysteitä, jotka voivat peittää sekä suun että nenän.
      Tuotepakkaukset eivät saa aiheuttaa tukehtumisvaaraa ulkoisia hengitysteitä tukkimalla.
      Tukehtumisriskin estämiseksi tuotteessa ei saa olla sellaisia pehmyitä materiaaleja, jotka voisivat muovautua lapsen kasvojen mukaisiksi tai aiheuttaa painumia, jotka voisivat tukkia hengitystiet.

         Vaaralliset kulmat

      Lastensängyn pehmusteissa ei saa olla teräviä kulmia eikä kärkiä. Niissä ei saa olla kärkiä tai esiin työntyviä pintoja, jotka voisivat aiheuttaa pistovaaran.

         Suojaava tehtävä

      Lastensängyn pehmusteet on suunniteltava ja valmistettava siten, ettei niissä ole osia, joita lapset voisivat käyttää jalansijana kiivetäkseen tuotteen päälle.

         Kahden esineen yhteenliittämisestä aiheutuvat vaarat

      Lastensängyn pehmusteista ei saa aiheutua ylimääräistä kiinnijäämisen tai tukehtumisen vaaraa, mikäli lapsi onnistuu saamaan päänsä pehmusteen ja sängyn reunan väliin.

         Tuotetta koskevat erityiset varoitukset

      Lastensängyn pehmusteen asianmukaisesta asentamisesta lastensängyn reunaan on annettava riittävät tiedot. Varoituksissa on mainittava, että lastensängyn pehmuste on asennettava asianmukaisesti siten, että kiinnittimiin ei kuulu naruja tai silmukoita, joihin lapsen pää tai kaula voisivat jäädä kiinni. Varoituksissa on kiinnitettävä hoitajien huomio sellaisten pehmusteiden aiheuttamiin riskeihin, jotka eivät (kokonsa tai mallinsa) puolesta sovi sänkyyn tai joita ei ole asianmukaisesti kiinnitetty sänkyyn.

         Puhtaus

      Lastensängyn pehmusteet on suunniteltava ja valmistettava siten, että ne voidaan puhdistaa helposti ja perusteellisesti tartunta- tai likaantumisriskin välttämiseksi. Tuotteen on täytettävä tämä edellytys myös valmistajan ohjeiden mukaisen pesun jälkeen, eikä se saisi päästää väriä joutuessaan kosketuksiin lapsen kanssa.

         VAUVOJEN RIIPPUSÄNKYJEN ERITYISET TURVALLISUUSVAATIMUKSET

      RISKIT: Tuotteeseen liittyy ennen kaikkea kiinnijäämisen, tukehtumisen ja rakennevauriosta ja epävakaisuudesta johtuvan vammautumisen riski.

         Turvallisuusvaatimukset

      1.   Yleiset turvallisuusvaatimukset

      Tuotteet eivät saa vaarantaa lasten turvallisuutta tai terveyttä, kun niitä käytetään tarkoitetulla tai ennakoitavalla tavalla ja ottaen huomioon lasten käyttäytyminen.
      Lasten ja heidän hoitajiensa valmiudet on otettava huomioon, erityisesti kun on kyse tuotteista, jotka toimintojensa, kokonsa ja ominaisuuksiensa perusteella on tarkoitettu alle 12 kuukauden ikäisten lasten käyttöön.
      Tuotteissa tai niiden pakkauksissa olevissa merkinnöissä ja mukana olevissa käyttöohjeissa on kiinnitettävä hoitajien huomio tuotteen käyttöön liittyviin vaaroihin ja vahinkoriskeihin sekä niiden välttämiseen.
      2.   Erityiset turvallisuusvaatimukset

         Kemialliset vaatimukset

      Vauvojen riippusänkyjen on oltava EU:n lainsäädännön mukaisia.

         Palo- ja lämpöominaisuudet

      Vauvojen riippusängyt eivät saa muodostaa lapsen ympäristössä syttymisriskiä. Niiden on koostuttava materiaaleista, jotka täyttävät vähintään yhden seuraavista edellytyksistä:

                  —

                  ne eivät suoraan liekille tai kipinälle altistuessaan syty palamaan

                  —

                  syttyessään ne palavat hitaasti, ja liekki leviää hitaasti

                  —

                  syttyessään ne palavat hitaasti eivätkä aiheuta liekehtivää ainesta tai sulavia tippoja.

            Palavista materiaaleista ei palamisen aikana saa vapautua myrkyllisiä kaasuja.
      Kemiallisia paloa hidastavia aineita olisi käytettävä mahdollisimman vähän. Jos tällaisia aineita käytetään, ne eivät myrkyllisyytensä vuoksi saisi käytön aikana ja hävitettäessä tuote käyttöiän päättyessä vaarantaa lasten eikä hoitajien terveyttä eikä ympäristöä.

         Fyysiset ja mekaaniset ominaisuudet

         Vaara jäädä kiinni rakoihin ja aukkoihin

      Vauvojen riippusängyt on suunniteltava ja valmistettava siten, etteivät lapsen pää, sormet, raajat, kädet tai jalkaterät voi jäädä kiinni minkäänlaisiin aukkoihin.

         Liikkuvien osien aiheuttamat vaarat

      Riippusängyt on suunniteltava niin, ettei sängyssä oleva lapsi voi iskeytyä tukikehykseen tai muihin huoneessa oleviin huonekaluihin sivuttaisen liikkeen seurauksena.
      Riippusängyt on suunniteltava niin, että esim. kierrettäessä sänkyä sen pyörintäliike pysyy tietyissä rajoissa.
      Riippusängyistä ei saa aiheutua (esim. kiinnijäämisen) vaaraa muille lapsille (esim. sisaruksille), jotka saattavat joutua kosketuksiin sängyn kanssa.

         Putoamisvaara

      Telineen ja sängyn on oltava tarpeeksi vakaita, jottei riippusänky pääse vahingossa keikahtamaan nurin niin, että lapsi voisi pudota sängystä. Vauvansänkyjen pitäisi olla vakaita, silloinkin kun lapsi liikkuu sängyssä tai kun sänky keinuu ripustuslaitteen sallimalla heilahduslaajuudella.
      Kiinnityslaite ei saa irrota tukipalkista tai vastaavanlaisesta laitteesta.
      Ripustuslaitteen ja sen osien on kestettävä lapsen liike käytön aikana.

         Vaara sotkeutua naruihin

      Vauvojen riippusängyssä ei saa olla naruja tai nauhoja, jotka voisivat kietoutua lapsen kaulan ympärille. Riippusängyssä oleva lapsi ei saa joutua vaaraan sotkeutua ripustuslaitteen ja kiinnityslaitteen naruihin tai hihnoihin.

         Pienten osien aiheuttama tukehtumisvaara ja sisäinen tukehtumisvaara

      Riippusängyssä ei saa olla irrallisia tai pieniä osia, jotka lapsi pystyy irrottamaan ja jotka mahtuvat kokonaisuudessaan lapsen suuhun ja jotka lapsi voi nielaista.
      Riippusängyssä ei saa olla pieniä osia, jotka lapsi pystyy irrottamaan ja jotka voivat juuttua kiinni nieluun tai suuontelon takaosaan. Täytemateriaaliin ei saa päästä käsiksi, ja sen on kestettävä rasitus, jota lapselta voidaan ennakoitavassa käytössä odottaa (mukaan luettuna pureminen).

         Ulkoinen tukehtumisvaara

      Tuotteessa ei saa olla sellaisia muovisia siirtokuvia, jotka lapsi kykenee irrottamaan, eikä muita läpäisemättömiä päällysteitä, jotka voivat peittää sekä suun että nenän.
      Tuotepakkaukset eivät saa aiheuttaa tukehtumisvaaraa ulkoisia hengitysteitä tukkimalla. Tukehtumisriskin estämiseksi tuotteessa ei saa olla sellaisia pehmyitä materiaaleja, jotka voivat muovautua lapsen kasvojen mukaisiksi tai aiheuttaa painumia, jotka voisivat tukkia hengitystiet.

         Vaaralliset kulmat

      Riippusängyissä ei saa olla teräviä kulmia eikä kärkiä. Niiden kulmien ja reunojen, joihin lapsi pääsee käsiksi, on oltava pyöristettyjä ja viistettyjä.
      Tuotteessa ei saa olla esiin työntyviä osia, joihin lapsi saattaa törmätä, ja loukata näin itsensä.
      Tuotteessa ei saa olla kärkiä eikä esiin työntyviä pintoja, jotka voivat aiheuttaa pistovaaran.

         Rakenteellinen kestävyys

      Ripustuslaitteen vääntymistä ja kiinnityslaitteen liukumista on rajoitettava, jotta estetään putoaminen tai sängyn aiheuttamat kolhut.
      Vauvojen riippusängyn ompeleet ja koristeosat eivät saa irrota, jos niihin kohdistuu sellainen mekaaninen rasitus, jota lapselta voidaan käytössä ennakoida, jottei aiheuteta raajojen, pään tai sormien kiinnijäämisen riskiä.
      Lapsen liikkuminen painonsa mukaisella voimalla ei saa synnyttää uusia tai muuttaa olemassa olevia aukkoja, joihin sormet, kädet tai jalat voisivat jäädä kiinni.
      Jotta estetään vauvojen riippusängyn kokoonpainuminen tai fyysisiä vaurioita helposti aiheuttavien (telineen, kiinnityslaitteen, ripustuslaitteen) osien rikkoutuminen, riippusängyn on kestettävä siihen käytön aikana tuotteen käyttöiän ajan kohdistuva mekaaninen rasitus.

         Tuotetta koskevat erityiset varoitukset

      Varoituksissa ja käyttöohjeissa on kiinnitettävä hoitajien huomio siihen, että sängyn turvallinen asennus ja säätäminen edellyttää riittäviä taitoja. Varoituksissa olisi myös tuotava ilmi seuraava:

                  —

                  lapsi voi loukkaantua, jos heilahduslaajuus on liiallinen (lapsi voi esim. kolhia itsensä sängyn tukikehykseen tai sänky voi osua muihin huonekaluihin);

                  —

                  riippusängyistä voi olla vaaraa muille lapsille;

                  —

                  muut lapset voivat aiheuttaa lisäriskin (esim. yrittämällä kurkottaa sänkyyn);

                  —

                  riippusängyt olisi asennettava tasaiselle pinnalle;

                  —

                  riippusänkyjä ei ole syytä käyttää yöaikaan;

                  —

                  riippusänkyä ei pitäisi käyttää, jos lapsi osaa olla polvillaan tai istua tukematta. Se, minkä ikäisille lapsille tuote soveltuu (ei yli vuoden vanhoille), olisi mainittava selkeästi.

         Puhtaus

      Riippusängyt on suunniteltava ja valmistettava siten, että ne voidaan puhdistaa helposti ja perusteellisesti tartunta- tai likaantumisriskin välttämiseksi.

         LASTEN PEITTOJEN ERITYISET TURVALLISUUSVAATIMUKSET

      RISKIT: Tuotteeseen liittyy ennen kaikkea tukehtumisen ja hypertermian riskit, jotka usein liitetään kätkytkuolemaan.

         Turvallisuusvaatimukset

      1.   Yleiset turvallisuusvaatimukset

      Tuotteet eivät saa vaarantaa lasten turvallisuutta tai terveyttä, kun niitä käytetään tarkoitetulla tai ennakoitavalla tavalla ja ottaen huomioon lasten käyttäytyminen.
      Tuotteissa tai niiden pakkauksissa olevissa merkinnöissä ja mukana olevissa käyttöohjeissa on kiinnitettävä hoitajien huomio tuotteen käyttöön liittyviin vaaroihin ja vahinkoriskeihin sekä niiden välttämiseen.
      2.   Erityiset turvallisuusvaatimukset

         Kemialliset vaatimukset

      Lasten peittojen on oltava EU:n lainsäädännön mukaisia.

         Palo- ja lämpöominaisuudet

      Lasten peitot eivät saa muodostaa lapsen ympäristössä syttymisriskiä.
      Niiden on koostuttava materiaaleista, jotka täyttävät vähintään yhden seuraavista edellytyksistä:

                  —

                  ne eivät suoraan liekille tai kipinälle altistuessaan syty palamaan

                  —

                  syttyessään ne palavat hitaasti, ja liekki leviää hitaasti.

            Palavista materiaaleista ei palamisen aikana saa vapautua myrkyllisiä kaasuja.
      Kemiallisia paloa hidastavia aineita olisi käytettävä mahdollisimman vähän. Jos tällaisia aineita käytetään, ne eivät myrkyllisyytensä vuoksi saisi käytön aikana ja hävitettäessä tuote käyttöiän päättyessä vaarantaa lasten eikä hoitajien terveyttä eikä ympäristöä.

         Hypertermian vaara

      Varoituksissa ja ohjeissa on hypertermian estämiseksi kiinnitettävä hoitajien huomio sen tilan lämpötilaan, jossa tuotetta käytetään.

         Fyysiset ja mekaaniset ominaisuudet

         Mikrobiologiset vaarat

      Lasten peitot eivät saa aiheuttaa eläinperäisen materiaalin puutteellisesta hygieniasta johtuvia mikrobiologisia vaaroja.

         Vaara jäädä kiinni rakoihin ja aukkoihin

      Peittojen ompeleet ja koristeosat eivät saa irrota, jos niihin kohdistuu ennakoitavissa olevasta käytöstä johtuva mekaaninen rasitus, jottei aiheuteta (erityisesti sormien) kiinnijäämisen riskiä.

         Vaara sotkeutua naruihin

      Lasten peitoissa ei saa olla naruja tai silmukoita, jotka voisivat kietoutua lapsen kaulan ympärille.

         Pienten osien aiheuttama tukehtumisvaara ja sisäinen tukehtumisvaara

      Lasten peitoissa ei saa olla irrallisia tai pieniä osia, jotka lapsi pystyy irrottamaan ja jotka mahtuvat kokonaisuudessaan lapsen suuhun ja jotka lapsi voi nielaista. Lasten peitoissa ei saa olla pieniä osia, jotka lapsi pystyy irrottamaan ja jotka voivat juuttua kiinni nieluun tai suuontelon takaosaan. Lapsi ei saa päästä käsiksi täytemateriaaliin, eikä täytemateriaali saa sisältää kovia tai teräviä osia, kuten metallikappaleita, nauloja, neuloja tai siruja. Täytteen on lisäksi kestettävä lapsen ennakoitavissa olevasta käytöstä aiheutuva rasitus (mukaan luettuna pureminen) ottaen huomioon kuitujen mahdollinen kulkeutuminen saumojen läpi ja saumojen lujuus.

         Ulkoinen tukehtumisvaara

      Lasten peitoissa ei saa olla sellaisia muovisia siirtokuvia, jotka lapsi kykenee irrottamaan, eikä muita läpäisemättömiä päällysteitä, jotka voivat peittää sekä suun että nenän.
      Tuotteen pakkaus ei saa aiheuttaa tukehtumisvaaraa ulkoisia hengitysteitä tukkimalla.
      Vauvan on voitava hengittää ja saatava riittävästi ilmaa, vaikka peitto sattuisikin hänen nukkuessaan peittämään hänen kasvonsa.

         Tuotetta koskevat erityiset varoitukset

      Varoituksissa ja käyttöohjeissa on kiinnitettävä hoitajien huomio siihen, että peitosta aiheutuva tukehtumisriski voi olla vakava, jos lapsi on alle 4 kuukauden ikäinen.
      Tuotetta ei suositella alle yhdeksän kuukauden ikäisille lapsille.
      Lisäksi on annettava tiedot siitä, minkä kokoiseen sänkyyn tuote on tarkoitettu.
      Lisäksi on annettava käyttötilan lämpötilaa koskevia varoituksia (ks. hypertermian vaara).

         Puhtaus

      Lasten peitot on suunniteltava ja valmistettava siten, että ne voidaan puhdistaa helposti ja perusteellisesti tartunta- tai likaantumisriskin välttämiseksi. Tuotteen on täytettävä tämä edellytys myös valmistajan ohjeiden mukaisen pesun jälkeen, eikä se saisi päästää väriä joutuessaan kosketuksiin lapsen kanssa.

         LASTEN MAKUUPUSSIEN ERITYISET TURVALLISUUSVAATIMUKSET

      RISKIT: Tuotteeseen liittyy ennen kaikkea pieniin osiin tukehtumisen riski.

         Turvallisuusvaatimukset

      1.   Yleiset turvallisuusvaatimukset

      Tuotteet eivät saa vaarantaa lasten turvallisuutta tai terveyttä, kun niitä käytetään tarkoitetulla tai ennakoitavalla tavalla ja ottaen huomioon lasten käyttäytyminen.
      Tuotteissa tai niiden pakkauksissa olevissa merkinnöissä ja mukana olevissa käyttöohjeissa on kiinnitettävä hoitajien huomio tuotteen käyttöön liittyviin vaaroihin ja vahinkoriskeihin sekä niiden välttämiseen.
      2.   Erityiset turvallisuusvaatimukset

         Kemialliset vaatimukset

      Lasten makuupussien on oltava EU:n lainsäädännön mukaisia.

         Palo- ja lämpöominaisuudet

      Lasten makuupussit eivät saa muodostaa lapsen ympäristössä syttymisriskiä.
      Niiden on koostuttava materiaaleista, jotka täyttävät vähintään yhden seuraavista edellytyksistä:

                  —

                  ne eivät suoraan liekille tai kipinälle altistuessaan syty palamaan

                  —

                  syttyessään ne palavat hitaasti, ja liekki leviää hitaasti.

            Palavista materiaaleista ei palamisen aikana saa vapautua myrkyllisiä kaasuja.
      Kemiallisia paloa hidastavia aineita olisi käytettävä mahdollisimman vähän. Jos tällaisia aineita käytetään, ne eivät myrkyllisyytensä vuoksi saisi käytön aikana ja hävitettäessä tuote käyttöiän päättyessä vaarantaa lasten eikä hoitajien terveyttä eikä ympäristöä.

         Hypertermian vaara

      Varoituksissa ja ohjeissa on hypertermian estämiseksi kiinnitettävä hoitajien huomio sen tilan lämpötilaan, jossa tuotetta käytetään.

         Fyysiset ja mekaaniset ominaisuudet

         Vaara jäädä kiinni rakoihin ja aukkoihin

      Makuupussin ompeleet ja koristeosat eivät saa irrota, jos niihin kohdistuu ennakoitavissa olevasta käytöstä johtuva mekaaninen rasitus, jottei aiheuteta (erityisesti sormien) kiinnijäämisen riskiä. Pään- ja kädenteiden on oltava kooltaan sellaiset, että ne estävät lapsen liukumasta pussiin.

         Rakenteellinen kestävyys

      Kiinnikkeillä on luotettavasti voitava estää lapsen liukuminen pussiin. Saumat ja kiinnikkeet eivät saa löystyä, kun tuote pestään valmistajan ohjeiden mukaisesti.

         Vaara sotkeutua naruihin

      Makuupusseissa ei saa olla naruja tai silmukoita, jotka voisivat kietoutua lapsen kaulan ympärille.

         Pienten osien aiheuttama tukehtumisvaara ja sisäinen tukehtumisvaara

      Lasten makuupusseissa ei saa olla irrallisia tai pieniä osia, jotka lapsi pystyy irrottamaan ja jotka mahtuvat kokonaisuudessaan lapsen suuhun ja jotka lapsi voi nielaista. Makuupusseissa ei saa olla pieniä osia, jotka lapsi pystyy irrottamaan ja jotka voivat juuttua kiinni nieluun tai suuontelon takaosaan. Lapsi ei saa päästä käsiksi täytteeseen, ja täytteen on kestettävä lapsen ennakoitavissa olevasta käytöstä aiheutuva rasitus (mukaan luettuna pureminen) ottaen huomioon kuitujen mahdollinen kulkeutuminen saumojen läpi ja saumojen lujuus.

         Ulkoinen tukehtumisvaara

      Lasten makuupusseissa ei saa olla sellaisia muovisia siirtokuvia, jotka lapsi kykenee irrottamaan, eikä muita läpäisemättömiä päällysteitä tai kankaita, jotka voivat peittää sekä suun että nenän.
      Tuotteen pakkaus ei saa aiheuttaa tukehtumisvaaraa ulkoisia hengitysteitä tukkimalla.
      Vauvan on voitava hengittää, vaikka vauvan nukkuessa makuupussi peittäisi hänen kasvonsa.

         Vaaralliset kulmat

      Lasten makuupusseissa ei saa olla teräviä kulmia eikä kärkiä.

         Tuotetta koskevat erityiset varoitukset

      Varoituksissa ja ohjeissa on opastettava hoitajia valitsemaan lapsen iän ja pituuden mukaan suositeltu makuupussi.
      Lisäksi on annettava käyttötilan lämpötilaa koskevia varoituksia (ks. hypertermian vaara).

         Puhtaus

      Lasten makuupussit on suunniteltava ja valmistettava siten, että ne voidaan puhdistaa helposti ja perusteellisesti tartunta- tai likaantumisriskin välttämiseksi. Tuotteen on täytettävä tämä edellytys myös valmistajan ohjeiden mukaisen pesun jälkeen, eikä se saisi päästää väriä joutuessaan kosketuksiin lapsen kanssa.


Avis juridique important

|

31998D1114(03)

Neuvoston päätös, tehty 9 päivänä marraskuuta 1998, varsinaisen jäsenen nimeämisestä farmasian koulutuksen neuvoa-antavaan komiteaan

Virallinen lehti nro C 346 , 14/11/1998 s. 0003 - 0003

NEUVOSTON PÄÄTÖS,tehty 9 päivänä marraskuuta 1998,varsinaisen jäsenen nimeämisestä farmasian koulutuksen neuvoa-antavaan komiteaan (98/C 346/03)EUROOPAN YHTEISÖJEN NEUVOSTO, jokaottaa huomioon farmasian koulutuksen neuvoa-antavan komitean perustamisesta 16 päivänä syyskuuta 1985 tehdyn neuvoston päätöksen 85/434/ETY (1) ja erityisesti sen 3 ja 4 artiklan,sekä katsoo, että23 päivänä heinäkuuta 1996 tehdyllä neuvoston päätöksellä (2) K.-W. GLOMBITZA nimettiin varsinaiseksi jäseneksi 22 päivänä heinäkuuta 1999 päättyväksi kaudeksi, jaSaksan hallitus on nimennyt Wolfgang WIEGREBEn K.-W. GLOMBITZAn tilalle,ON PÄÄTTÄNYT SEURAAVAA:Ainoa artikla Nimetään Wolfgang WIEGREBE farmasian koulutuksen neuvoa-antavan komitean varsinaiseksi jäseneksi K.-W. GLOMBITZAn tilalle tämän jäljellä olevaksi toimikaudeksi eli 22 päivään heinäkuuta 1999.Tehty Brysselissä 9 päivänä marraskuuta 1998.Neuvoston puolestaJ. FARNLEITNERPuheenjohtaja(1) EYVL L 253, 24.9.1985, s. 43.(2) EYVL C 239, 17.8.1996, s. 5.


Avis juridique important

|

31980D0443

80/443/ETY, Euratom, EHTY: Päätös, tehty 7 päivänä helmikuuta 1980, Euroopan yhteisöjen virallisten julkaisujen toimiston sijoittamisesta 16 päivänä tammikuuta 1969 annetun päätöksen muuttamisesta

Virallinen lehti nro L 107 , 25/04/1980 s. 0044 - 0046 Suomenk. erityispainos Alue 1 Nide 2 s. 0005  Kreikank. erityispainos: Luku 01 Nide 2 s. 0144  Ruotsink. erityispainos Alue 1 Nide 2 s. 0005  Espanjank. erityispainos: Luku 01 Nide 3 s. 0032  Portugalink. erityispainos: Luku 01 Nide 3 s. 0032

PÄÄTÖS,tehty 7 päivänä helmikuuta 1980,Euroopan yhteisöjen virallisten julkaisujen toimiston sijoittamisesta 16 päivänä tammikuuta 1969 annetun päätöksen muuttamisesta (80/443/ETY, Euratom, EHTY)EUROOPAN PARLAMENTTI,NEUVOSTON,KOMISSION,YHTEISÖN TUOMIOISTUIN,TALOUS- JA SOSIAALIKOMITEA jaTILINTARKASTUSTUOMIOISTUIN, jotkaottavat huomioon Euroopan hiili- ja teräsyhteisön perustamissopimuksen,ottavat huomioon Euroopan talousyhteisön perustamissopimuksen,ottavat huomioon Euroopan atomienergiayhteisön perustamissopimuksen,ottavat huomioon Euroopan yhteisöjen perustamissopimusten sekä Euroopan yhteisöjen yhteisen neuvoston ja yhteisen komission perustamisesta tehdyn sopimuksen eräiden varainhoitoa koskevien määräysten muuttamisesta 22 päivänä heinäkuuta 1975 tehdyn sopimuksen sekä erityisesti sen 1, 11 ja 19 artiklan,ottavat huomioon yhteisöjen tiettyjen toimielinten ja yksiköiden väliaikaisesta sijainnista 8 päivänä huhtikuuta 1965 tehdyn jäsenvaltioiden hallitusten edustajien päätöksen () ja erityisesti sen 8 artiklan,ottavat huomioon Euroopan yhteisön virallisten julkaisujen toimiston perustamisesta 16 päivänä tammikuuta 1969 tehdyn päätöksen 69/13/Euratom, EHTY, ETY (),ottavat huomioon Euroopan yhteisöjen yleiseen talousarvioon sovellettavan 21 päivänä joulukuuta 1977 annetun varainhoitoasetuksen (), sellaisena kuin se on viimeksi muutettuna 25 päivänä kesäkuuta 1979 annetulla neuvoston asetuksella (EHTY, ETY, Euratom) N:o 1252/79 (),sekä katsovat, ettätilintarkastustuomioistuimen on voitava osallistua muiden eri toimielinten tavoin toimiston johtamiseen ja saada tältä hyväkseen työsuorituksia,olisi lisäksi kumottava päätöksen 69/13/Euratom, EHTY, ETY tiettyjä säännöksiä näiden siirtymäaikaa koskevan luonteen vuoksi, jaolisi lisäksi tehtävä tiettyjä muutoksia päätökseen 69/13/Euratom, EHTY, ETY ottaen huomioon toimiston toiminnasta saadut kokemukset,OVAT PÄÄTTÄNEET SEURAAVAA:1 artikla Muutetaan päätöstä 69/13/Euratom, EHTY, ETY seuraavasti.1. Lisätään 1 artiklaan alakohta seuraavasti:«Tässä päätöksessä tarkoitettuja toimielimiä ovat: Euroopan parlamentti, neuvosto, komissio, yhteisön tuomioistuin, talous- ja sosiaalikomitea ja tilintarkastustuomioistuin.»2. Muutetaan 2 artiklaa seuraavasti.a) Korvataan 1 kohdan toinen luetelmakohta seuraavasti:«- varmistaa Euroopan yhteisöjen toimielinten tai niiden yksiköiden muiden julkaisujen painaminen joko itse tai muiden yritysten toimesta, lukuun ottamatta 2 ja 3 kohdassa sekä 3 artiklan 4 kohdassa tarkoitettuja julkaisuja, sekä yhteisön säännöksissä perustetuista itsenäisistä laitoksista tulevien julkaisujen painaminen.»b) Korvataan 3 kohta seuraavasti:«3. Myös kunkin toimielimen luonteeltaan sisäiset julkaisut voidaan painaa toimielinten omissa sisäisissä monistamoissa ja jakaa suoraan.»3. Muutetaan 4 artiklaa seuraavasti.a) Korvataan 1 kohdan neljäs alakohta seuraavasti:«- laatii johtajan valmisteleman suunnitelman perusteella vuosittaisen toimintakertomuksen, joka koskee analyyttisen kirjanpidon perusteella muun muassa kaikkia toimiston toimintaa ja työsuorituksia koskevia tulo- ja menopuolen alamomentteja; johtokunta toimittaa ennen kunkin vuoden toukokuun 1 päivää toimielimille kertomuksen edellisestä varainhoitovuodesta.»b) Poistetaan 1 kohdan viimeisestä luetelmakohdasta viittaus 6 artiklaan.c) Korvataan 2 kohdan viimeisessä alakohdassa ilmaus «9 artiklan 1 kohdassa mainitut toimielimet» ilmauksella «1 artiklan toisessa alakohdassa mainitut toimielimet».4. Poistetaan 5 artiklan 5 kohta.5. Poistetaan 6 artiklan 1 kohta.6. Korvataan 7 artikla seuraavasti:«1. Toimiston määrärahat, joiden kokonaismäärä on ilmoitettu erityisessä budjettikohdassa komission pääluokassa, on merkitty yksityiskohtaisesti kyseisen pääluokan liitteeseen.Tämä liite esitetään talousarvion pääluokkien tavoin jaotellun tulo- ja menotaulukon muodossa.Kukin toimielin merkitsee talousarvion pääluokkaan ilmoitusluontoisesti muodollisen määrärahan, joka on ennakkoarvio toimiston toimielimen hyväksi tehtyjen työsuoritusten hinnasta.2. Toimistolle osoitetut työpaikat on lueteltu komission henkilöstön määrää kuvaavan taulukon liitteessä.3. Kukin toimielin säilyttää tulojen ja menojen hyväksyjälle kuuluvan toimivallan niiden määrärahojen osalta, jotka liittyvät talousarvion lukuun «julkaisumenot». Johtokunta määrittelee tiliyhteistyötä koskevat yksityiskohtaiset säännöt toimiston ja toimielinten välillä.4. Toimiston suorittamat työt laskutetaan muodollisesti kiinteiden tariffien mukaisesti analyyttisen kirjanpidon avulla.5. Toimisto pitää erillistä kirjanpitoa Euroopan yhteisöjen virallisen lehden ja julkaisujen myyntien osalta. Myynnistä saadut nettotulot osoitetaan toimielimille ja itsenäisille laitoksille varainhoitovuoden päätyttyä.»7. Poistetaan 16 päivänä tammikuuta 1969 annetun päätöksen 9 artiklan 1 kohta. Artiklan 2 kohdasta tulee ainoa kohta.2 artikla Tämä päätös tulee voimaan kymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä ja Luxemburgissa 7 päivänä helmikuuta 1980.Euroopan parlamentin puolestaPuheenjohtajaS. VEILNeuvoston puolestaPuheenjohtajaB. LENIHANKomission puolestaPuheenjohtajaR. JENKINSYhteisön tuomioistuimen puolestaPuheenjohtajaH. KUTSCHERTalous- ja sosiaalikomitean puolestaPuheenjohtajaR. VANNITilintarkastustuomioistuimen puolestaPuheenjohtajaM. N. MURPHY() EYVL N:o 152, 13.7.1967, s. 18() EYVL N:o L 13, 18.1.1969, s. 19() EYVL N:o L 356, 31.12.1977, s. 1() EYVL N:o L 160, 28.6.1979, s. 1